Bila Aidil Ada Fitri

Bila Aidil Ada Fitri merupakan sebuah siri televisyen Malaysia 2018 adaptasi novel Raya = Aidil + Fitri karya Yumi Hyra. Siri arahan Osman Ali ini diterbitkan oleh Nuansa Sdn Bhd. Ia dibintangi oleh Ungku Ismail Aziz dan Siti Saleha. Drama ini disiarkan Slot Raihana di Astro Oasis bermula 14 Mei 2018 sehingga 13 Jun 2018.

Sinopsis 
"She is loveable." - Datin Mariam

Loveablelah sangat! Hanya Fitri Syafia saja yang berani mengunci tuan rumah di luar rumah dalam keadaan separuh bogel. Siapa yang tak bengang? Aidil Harith memang bengang, tapi pertemuan yang tak dijangka antara Fitri Syafia dengan Aidil Harith membuatkan hari-hari yang mendatang meriah seperti suasana Hari Raya Aidilfitri! Permintaan Datin Mariam yang merupakan mom Aidil untuk menjadikan Fitri sebagai PA selama sebulan menambahkan lagi perisa kepada hubungan ceria kedua-duanya. 

"Encik Aidil yang tak adil! Muka ketat macam cicak tersepit di celah pintu!" - Fitri

Ada ke patut samakan muka kacak Aidil dengan cicak? Fitri ni memang suka buat hati Aidil huru-hara!

"Budak kecik! Mulut macam popcorn!" - Aidil

Fitri tak kisah, sebab memang mulut dia macam tu. Dia boleh tersengih dan lagi seronok menyakat Aidil. Dah macam hobi, tapi kalau sekali Aidil senyum, terus Fitri lemah lutut.

"Aidil, Fitri... macam hari raya Aidilfitri. Tak ada korang, tak rayalah." - Ayman

Tiba-tiba ada lelaki lain yang lebih cepat menghantar rombongan meminang Fitri pada 1 Syawal. Masihkah ada peluang untuk Aidil dan Fitri bersatu seperti Hari Raya Aidilfitri?

Pelakon dan watak

Pelakon utama
 Ungku Ismail Aziz sebagai Aidil Harith
 Siti Saleha sebagai Fitri Syafia

Dibantu oleh
 Fikhree Bakar sebagai Amar 
 Talha Harith sebagai Qarizh
 Zaki Azeman sebagai Fikri Imtiaz Firdaus
 Aida Khalida sebagai Datin Mariam
 Kuza sebagai Puan Lina
 Zul Helmy sebagai  Ben
 Halim Radzi sebagai Ayman
 Feiyna Tajudin sebagai Dini
 Zalfa Zin sebagai Iris

Rujukan

Drama Melayu 2018
Rancangan Astro
Rancangan Astro Oasis
Drama adaptasi novel di Malaysia